Bod č.

Zastupiteľstvo Bratislavského samosprávneho kraja

Materiál na rokovanie Zastupiteľstva

Bratislavského samosprávneho kraja

dňa 28. októbra 2015

**N á v r h**

**na trvalé upustenie od vymáhania pohľadávok organizácií v zriaďovateľskej pôsobnosti BSK**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Materiál predkladá: Materiál obsahuje:

RNDr. Martin Zaťovič 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

JUDr. Matúš Šaray

vedúci právneho oddelenia

Spracovateľ:

Ing. Marián Múdry

riaditeľ odboru financií

Mgr. Ing. Ján Keselý

riaditeľ odboru investičných činností,

správy majetku a verejného obstarávania

Ing. Roman Csabay

riaditeľ odboru školstva, mládeže a športu

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

október 2015

N á v r h u z n e s e n i a

**UZNESENIE č...... 2015**

zo dňa 28.10.2015

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

v zmysle Zásad hospodárenia a nakladania s majetkom BSK schválených Zastupiteľstvom BSK Uznesením č. 11/2012 zo dňa 27.01.2012

trvalé upustenie od vymáhania pohľadávok

1. **evidovaných Strednou priemyselnou školou stavebnou a geodetickou, Drieňová 35, 826 64 Bratislava**

MEDIATION MK spol. s r.o. 2 753,77 €

**Spolu 2 753,77€**

1. **evidovaných Tanečným konzervatóriom Evy Jaczovej, Gorazdova 20, 811 04 Bratislava**

Tarda Lukáš 120, 25 €

**Spolu 120,25 €**

**D ô v o d o v á s p r á v a**

**Ad/1.**

**Stredná priemyselná škola stavebná a geodetická, Drieňová 35, 826 64 Bratislava** požiadala Bratislavský samosprávny kraj, listom zo dňa 19.12.2014, o udelenie súhlasu k trvalému upusteniu od vymáhania pohľadávky v  sume spolu **2753,77 €,** uvedenej v návrhu Uznesenia predkladaného materiálu, bližšie špecifikovanej v priloženej tabuľke.

V odôvodnení žiadosti sa uvádza:

Uvedená pohľadávka vznikla neuhradením faktúr, vyplývajúcich z uzatvorenej zmluvy o nájme nebytových priestorov (zabezpečenie stravy v školskej jedálni). Na základe ukončenia nájmu ku dňu 30.6.2000 boli prefakturované všetky nedoplatky za odobraté energie a nájomné za roky 1999 a 2000. Nakoľko dlžník svoju pohľadávku neuhradil bol v r. 2002 podaný návrh na začatie konania na príslušnom súde, na zaviazanie dlžníka k úhrade predmetnej pohľadávky. Okresný súd žalobu v časti zastavil a vo zvyšku žalobu zamietol. Následne podaným odvolaním  Krajský súd potvrdil Rozsudok prvostupňového súdu s odôvodnením, že pohľadávka ktorá zostala predmetom sporu zanikla pred podaním žaloby.

V nadväznosti na uvedené skutočnosti požiadal žiadateľ s odvolaním sa na Zásady hospodárenia a nakladania s majetkom Bratislavského samosprávneho kraja o súhlas s trvalým upustením od vymáhania dotknutej pohľadávky.

**Ad/2.**

**Tanečné konzervatórium Evy Jaczovej, Gorazdova 20, 811 04 Bratislava**

požiadalo Bratislavský samosprávny kraj, listom zo dňa 29.12.2014, o udelenie súhlasu k trvalému upusteniu od vymáhania pohľadávky v  sume spolu **120,25 €,** uvedenej v návrhu Uznesenia predkladaného materiálu, bližšie špecifikovanej v priloženej tabuľke.

V odôvodnení žiadosti sa uvádza:

Pohľadávka vznikla nezaplatením nájomného za ubytovanie v školskom internáte. Žiadateľ opakovane vyzýval dlžníka k úhrade pohľadávky zasielaním upomienok, ktoré sa však vracali s uvedením adresát neznámy. Podľa ústnych informácií získaných žiadateľom sa dlžník zdržiava dlhodobo v zahraničí na neznámej adrese.

V nadväznosti na uvedené skutočnosti požiadal žiadateľ s odvolaním sa na Zásady hospodárenia a nakladania s majetkom Bratislavského samosprávneho kraja o súhlas s trvalým upustením od vymáhania dotknutej pohľadávky.

**Poznámka**: Predkladané pohľadávky boli kompletne zdokumentované po stanovenom termíne, doplnené 22. a  23.9.2015,  kde v nadväznosti k tejto skutočnosti boli následne zaradené na najbližšie rokovanie zastupiteľstva BSK.

Zákon č. 446/2001 Z. z. o majetku vyšších územných celkov v platnom znení upravuje majetok vyššieho územného celku, ktorým je samosprávny kraj, nakladanie s ním a majetkové postavenie vyššieho územného celku.

V § 9 cit. zákona sa uvádza, že Vyšší územný celok a správca sú povinní hospodáriť s majetkom vyššieho územného celku podľa tohto zákona a v súlade so zásadami hospodárenia s majetkom vyššieho územného celku. Zároveň v ods. 3 cit. §9 uvádza - Zastupiteľstvo schvaľuje – nakladanie s majetkovými právami vyššieho územného celku nad hodnotu určenú v zásadách podľa ods. 2 .

Platné Zásady hospodárenia a nakladania  s majetkom Bratislavského samosprávneho kraja prijaté v  zmysle ustanovení cit. zákona Zastupiteľstvom Bratislavského samosprávneho kraja o. i. stanovujú:

**§ 12 ods. 1,2**

Pri nakladaní s pohľadávkami a inými majetkovými právami je samosprávny kraj ako aj správca majetku samosprávneho kraja povinný zabezpečiť, aby povinnosti dlžníka

boli riadne a včas splnené, respektíve, aby bola pohľadávka včas uplatnená na príslušnom orgáne.

Ak je dlžník v omeškaní s plnením svojho záväzku je samosprávny kraj a správca povinný účtovať a vymáhať tak zákonné sankcie (úrok z omeškania – zákonný, penále, náhradu škody), ako aj sankcie vyplývajúce zo zmluvy (zmluvná pokuta, úrok z omeškania- zmluvný v obchodných veciach) a náklady spojené s vymáhaním pohľadávky.

**§ 14ods.1**

Z dôvodov hodných osobitného zreteľa, najmä však z dôvodu ekonomickej neefektívnosti môže samosprávny kraj a správca po predchádzajúcom písomnom súhlase predsedu upustiť od vymáhania majetkových práv samosprávneho kraja (ďalej len pohľadávka). Dôvodom hodným osobitného zreteľa je predovšetkým:

* minimálny predpoklad vymoženia (zrejmá nemajetnosť dlžníka )
* dôvodný predpoklad, že náklady spojené s vymáhaním by boli vyššie ako samotná pohľadávka
* premlčanie pohľadávky bez ohľadu na to, či dlžník vzniesol námietku premlčania, alebo je zo všetkých okolností zrejmé, že ďalšie vymáhanie by bolo neúspešné, alebo nehospodárne
* ak sa jedná o vopred zrejmú bezúspešnosť uplatňovania práva pri vymáhaní pohľadávky
* predlženie dedičstva po fyzickej osobe
* zastavenie exekúcie prípadne výkonu rozhodnutia, konkurz reštrukturalizácia, alebo likvidácia najmä z dôvodu zániku povinného bez právneho nástupcu alebo insolventnosti
* dobrovoľné nezaplatenie dlhu dlžníkom vo výške nepresahujúcej 34 € (tzv. nepatrná pohľadávka, avšak iba raz, len ak súčet pohľadávky od vymáhania ktorej sa upustilo a pohľadávky od vymáhania ktorej sa má upustiť, nepresiahol 34 €
* pohľadávka je tvorená len s úroku z omeškania, poplatku z omeškania alebo zmluvnej pokuty a istina z pohľadávky je v plnom rozsahu uhradená.

**Nereálnosť vymoženia pohľadávky musí byť potvrdená odbornými útvarmi Úradu BSK (odbor financií, právne oddelenie, oddelenie investičných činností a oddelenie správy majetku) a musí byť písomne odôvodnená s uvedením dôvodov, pre ktoré navrhuje upustiť od vymáhania. Ustanovenie § 6 ods.1 písm. f) týmto nie je dotknuté,(nakladanie s majetkovými právami samosprávneho kraja nad zostatkovú/obstarávaciu hodnotu 35 000,-€).**

**§ 14 ods.2**

Správca v žiadosti o upustenie od vymáhania pohľadávky je povinný podrobne uviesť popis a výšku predmetnej pohľadávky ako aj jej prípadného príslušenstva, dôvod jej vzniknutia, všetky úkony ktoré sa vykonali na vymoženie, dôvod pre ktorý nebola uspokojená ako aj dôvod pre ktorý žiada upustiť od jej vymáhania. Zároveň je správca povinný uviesť, aké opatrenia (prípadne sankcie) boli vykonané v dôsledku vzniku nedobytnej pohľadávky.

**Záver:**

Návrh na upustenie od vymáhania predložených pohľadávok **je v súlade s § 14 ods.1 písm. c/, platných Zásad hospodárenia a nakladania s majetkom Bratislavského samosprávneho kraja , ktorý znie cit.:**

**„** Z dôvodov hodných osobitného zreteľa, najmä však z dôvodu ekonomickej neefektívnosti môže samosprávny kraj a správca po predchádzajúcom písomnom súhlase predsedu upustiť od vymáhania majetkových práv samosprávneho kraja(ďalej len pohľadávka). Dôvodom hodným osobitného zreteľa je predovšetkým“:

minimálny predpoklad vymoženia (zrejmá nemajetnosť dlžníka )

**(písm c/) premlčanie pohľadávky bez ohľadu na to, či dlžník vzniesol námietku premlčania, alebo je zo všetkých okolností zrejmé, že ďalšie vymáhanie by bolo neúspešné, alebo nehospodárne,**

Ustanovenie § 6 ods.1 písm. f) týmto nie je dotknuté,(nakladanie s majetkovými právami samosprávneho kraja nad zostatkovú/obstarávaciu hodnotu 35 000,-€).

**Stanoviská komisií Zastupiteľstva BSK**

**Bod: „na trvalé upustenie od vymáhania pohľadávok organizácií v zriaďovateľskej pôsobnosti BSK“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Materiál nebol prerokovaný | Prítomní  Za  Proti  Zdržal  sa  Nehlasoval |  |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia európskych záležitostí, regionálnej spolupráce  a cestovného ruchu | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | Materiál nebol prerokovaný | Prítomní  Za  Proti  Zdržal sa  Hlasovalo |  |  |
| Komisia regionálneho rozvoja, územného plánovania a životného prostredia | Materiál nebol prerokovaný | Prítomní  Za  Zdržal sa  Proti  Neprítomní pri hlasovaní |  |  |
| Komisia školstva, športu a mládeže | Materiál bol prerokovaný | Prítomní  5  Za     5  Proti   0  Zdržal sa   0  Nehlasoval  0 | Odporúča predložiť na rokovanie ZBSK a schváliť predložený návrh Uznesenia |  |
| Finančná komisia | Materiál bol prerokovaný | Prítomní  6  Za     6  Proti  0  Zdržal sa  0 | Odporúča predložiť na rokovanie ZBSK a schváliť predložený návrh Uznesenia |  |
| Komisia  majetku, investícií a verejného obstarávania | Materiál bol prerokovaný | Prítomní  4  Za    4  Proti   0  Zdržal sa   0 | Odporúča predložiť na rokovanie ZBSK a schváliť predložený návrh Uznesenia |  |