**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 28.10.2015

**NÁVRH**

**na poskytnutie dotácie v zmysle VZN BSK č. 6/2012 o poskytovaní dotácií**

**z rozpočtu Bratislavského samosprávneho kraja - Dotácia na poskytnutie**

**ústavnej pohotovostnej služby za rok 2015**

Materiál predkladá: Materiál obsahuje:

**PhDr. Gabriella Németh** 1. Návrh uznesenia

podpredsedníčka BSK 2. Dôvodová správa

3. Prílohy

4. Stanoviská komisií

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

Mgr. Katarína Krasňanská

referentka kancelárie predsedu

október 2015

Návrh uznesenia

**UZNESENIE č. ........ / 2015**

zo dňa 28.10.2015

Zastupiteľstvo Bratislavského samosprávneho kraja po prerokovaní materiálu

**schvaľuje**

v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácii z rozpočtu Bratislavského samosprávneho kraja výnimku z lehoty na podanie žiadosti mestu Malacky o poskytnutie dotácie nad 2. 500,- € na poskytovanie ústavnej pohotovostnej služby za rok 2015

dotáciu na bežné výdavky v celkovej výške 554 844,59€ z programu 12 Zdravotníctvo za účelom financovania projektu: "Dotácia na poskytnutie ústavnej pohotovostnej služby za rok 2015", ako projektu mimoriadneho významu na zabezpečenie poskytovania Ústavnej pohotovostnej služby za rok 2015 pre región Záhorie pre mesto Malacky v súlade s § 3 písm. a) a výnimku podľa § 5 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja

**Dôvodová správa**

Nemocničná zdravotná starostlivosť pre región Záhorie bola pôvodne zabezpečovaná prostredníctvom príspevkovej organizácie NsP Malacky, ktorej zriaďovateľom sa na základe prechodu kompetencii stal Bratislavský samosprávny kraj. Príspevková organizácia vykazovala hospodársky výsledok v podobe straty, ktorú sanoval Bratislavský samosprávny kraj. Mesačná strata nemocnice predstavovala sumu na úrovni 30 000 - 60 000 €. Od 1.7.2004 sa prevádzkovateľom Nemocnice s poliklinikou Malacky stala spoločnosť Nemocničná, a. s., a to na základe nájomnej zmluvy. Bratislavský samosprávny kraj ako vlastník nehnuteľnosti tvoriacich areál nemocnice tieto priestory prenajal spoločnosti Nemocničná, a. s. na dobu určitú do 31.12.2035. Účelom nájmu podľa zmluvy je poskytovanie zdravotnej starostlivosti v rozsahu povolenia na poskytovanie zdravotnej starostlivosti, ktoré vydáva BSK v rámci preneseného výkonu štátnej správy.

Vzhľadom na nedostatočný systém financovanie zdravotnej starostlivosti vznikla potreba riešiť dofinancovanie ústavnej pohotovostnej služby v regióne Záhorie. Na posúdenie odborných otázok bolo zriadené odborné kolokvium, ktoré konštatovalo, že zabezpečenie nepretržitého poskytovania zdravotnej starostlivosti v rámci Ústavnej pohotovostnej služby v regióne Záhorie je službou vo verejnom záujme.

Na zasadnutie Zastupiteľstva Bratislavského samosprávneho kraj konaného dňa 11.4.2014 bol poslancom predložený na rokovanie materiál Návrh na zachovanie Ústavnej pohotovostnej služby pre región Záhorie. K uvedenému materiálu prijalo Zastupiteľstvo Bratislavského samosprávneho kraja uznesenie č. 36/2014 zo dňa 11.4.2014, ktorým zobralo na vedomie návrh na zachovanie Ústavnej pohotovostnej služby pre región Záhorie a ukladá riaditeľovi úradu Bratislavského samosprávneho kraja vykonať všetky potrebné kroky, ktorými bude zabezpečený nezávislý ekonomický a zdravotnícky audit poskytovania Ústavnej pohotovostnej služby v regióne Záhorie (spádová oblasť okresu Malacky), ktorého súčasťou bude aj analýza čistých nákladov a primeraného zisku ústavnej pohotovostnej služby a predložiť na rokovanie Zastupiteľstva Bratislavského samosprávneho kraja návrh pre stanovenie postupu zabezpečenia ústavnej pohotovostnej služby pre región Záhorie v súlade s postupom verejného obstarávania a ostatnými všeobecne záväznými predpismi titulom náhrad za služby vo verejnom záujme.

Následne bola menová odborná pracovná skupina, ktorá ako výsledok svojich rokovaní odporučila zabezpečiť službu Ústavnej pohotovostnej služby pre región Záhorie formou poskytnutia dotácie spoločnosti Nemocničná a. s. Dňa 26.8.2014 bola na Úrad Bratislavského samosprávneho kraja doručená oficiálna žiadosť o dotáciu od spoločnosti Nemocničná a. s. Daná žiadosť bola podľa podmienok VZN č. 6/2012 Bratislavského samosprávneho kraja prerokovaná dňa 3.9.2014 na Dotačnej komisii, následne v Komisií zdravotníctva a sociálnych vecí a na Finančnej komisii. Dňa 3.10.2014 sa predseda Bratislavského samosprávneho kraja, podpredsedovia Bratislavského samosprávneho kraja a predsedovia poslaneckých klubov dohodli o možnosti poskytnúť dotáciu pre mesto Malacky na zachovanie služby ústavnej pohotovostnej služby v regióne Záhorie. Dňa 8.10.2014 bola doručená na úrad Bratislavského samosprávneho kraja žiadosť o dotáciu na zachovanie ústavnej pohotovostnej služby na rok 2014 z mesta Malacky, podpísaná primátorom RNDr. Jozefom Ondrejkom vo výške 580 879, 79 €. Mesto Malacky sa vyjadrilo, že bez poskytnutia tejto dotácie, by nebolo možné poskytovať zdravotnú starostlivosť v pôvodnom rozsahu, a jedným z opatrení by bolo aj zrušenie poskytovania zdravotnej starostlivosti v rámci Ústavnej pohotovostnej služby. V súčasnosti mesto Malacky nedisponuje v aktuálne platnom rozpočte voľnými finančnými prostriedkami na dofinancovanie Ústavnej pohotovostnej služby, avšak po schválení MsZ je mesto Malacky pripravené spolupodieľať sa vlastnými schválenými finančnými prostriedkami na výške dotácie za zachovanie Ústavnej pohotovostnej služby, nakoľko si uvedomuje svoju mieru zodpovednosti voči občanom mesta, ako aj okresu. Dňa 14.10.2014 zasadla Dotačná komisia, ktorá odporučila Zastupiteľstvu Bratislavského samosprávneho kraja predmetnú žiadosť o dotáciu mestu Malacky schváliť.

Zastupiteľstvo Bratislavského samosprávneho kraja na svojom zasadnutí dňa 24. októbra 2014 schválilo uznesením č. 80/2014 dotáciu na poskytnutie ústavnej pohotovostnej služby za rok 2014 žiadateľovi Mestu Malacky. Uvedené finančné prostriedky boli následne Mestom Malacky poskytnuté na zabezpečenie ÚPS spoločnosti Nemocničná, a.s. Zúčtovanie poskytnutej dotácie spoločnosť Nemocničná, a.s. zdokladovala Mestu Malacky, a to následne Bratislavskému samosprávnemu kraju.

Na základe schváleného uznesenia Zastupiteľstva Bratislavského samosprávneho kraja č. 32/2015 zo dňa 24.4.2015 Bratislavský samosprávny kraj realizuje proces verejného obstarávania na poskytovanie Ústavnej pohotovostnej služby v súlade so zákonom č. 25/2006 Z. z. o verejnom obstarávaní.

Do doby uzatvorenia zmluvy ako výsledku verejného obstarávania schválilo Zastupiteľstvo Bratislavského samosprávneho kraja dofinancovanie Ústavnej pohotovostnej služby pre región Záhorie v roku 2015 formou poskytnutia dotácie. Dňa 1. októbra 2015 podalo Mesto Malacky žiadosť o poskytnutie dotácie podľa VZN BSK č. 6/2012, prílohou ktorej bola správa nezávislého audítora spoločnosti EKOAUDITOR, spol. s r.o.

**Stanoviská komisií Zastupiteľstva BSK**

**Bod: „Návrh na poskytnutie dotácie v zmysle VZN BSK č. 6/2012 o poskytovaní dotácií z rozpočtu Bratislavského samosprávneho kraja - Dotácia na poskytnutie ústavnej pohotovostnej služby za rok 2015“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované/**  **Nezapracova-né** |
| Komisia zdravotníctva a sociálnych vecí | Materiál bol prerokovaný | Prítomní 6  Za             5  Proti          1  Zdržal  sa   0  Nehlasoval   0 | Členovia KZaSV po prerokovaní materiálu odporúčajú materiál predložiť na rokovanie Z BSK a schváliť ho tak, ako bol predložený na rokovanie komisie. |  |
| Komisia dopravy | Materiál bol prerokovaný | Prítomní 9  Za            7  Proti        0  Zdržal sa   2  Nehlasoval 0 | Komisia po prerokovaní odporúča Z BSK prerokovať a schváliť predložený materiál v zmysle navrhnutého uznesenia |  |
| Komisia  európskych  záležitostí,  regionálnej  spolupráce a cestovného  ruchu | Materiál bol prerokovaný | Prítomní    6  Za               5  Proti            0  Zdržal sa     1  Nehlasoval 0 | Komisia európskych záležitostí, regionálnej spolupráce a cestovného ruchu schvaľuje predložený materiál. |  |
| Komisia kultúry | Materiál bol prerokovaný | Prítomní     5  Za              5  Proti            0  Zdržal sa    0  Nehlasoval 0 | Komisia kultúry po prerokovaní predložený materiál schvaľuje a odporúča Z BSK predložený materiál prerokovať a schváliť |  |
| Komisia regionálneho rozvoja, územného plánovania a životného prostredia | Materiál bol prerokovaný | Prítomní  8  Za    8  Proti   0  Zdržal sa   0  Nehlasoval 0 | Komisia po prerokovaní materiálu odporúča Z BSK predložený návrh uznesenia schváliť . |  |
| Komisia školstva, športu a mládeže | Materiál bol prerokovaný | Prítomní    5  Za       5  Proti     0  Zdržal a   0  Nehlasoval  0 | Komisia materiál prerokovala a odporúča v zmysle návrhu uznesenia predložiť na rokovanie Zastupiteľstva BSK |  |
| Finančná komisia | Materiál bol prerokovaný | Prítomní     6  Za         5  Proti   1  Zdržal sa  0  Nehlasoval  0 | Komisia odporúča Z BSK schváliť „Pracovný návrh na poskytnutie dotácie v zmysle VZN BSK č. 6/2012 o poskytovaní dotácií z rozpočtu Bratislavského samosprávneho kraja - Dotácia na poskytnutie ústavnej pohotovostnej služby za rok 2015 |  |
| Komisia  majetku, investícií a verejného obstarávania | Materiál bol prerokovaný | Prítomní  4  Za       4  Proti   0 Zdržal sa    0  Nehlasoval  0 | Komisia majetku, investícií a verejného obstarávania po prerokovaní materiálu odporúča tento predložiť na rokovanie Zastupiteľstva Bratislavského samosprávneho kraja a schváliť predložený návrh uznesenia. |  |
| Dotačná komisia | Materiál bol prerokovaný | Prítomní  7 Za       6  Proti   0  Zdržal sa    1  Nehlasoval  0 | Dotačná komisia Bratislavského samosprávneho kraja po prerokovaní žiadosti  schvaľuje  1. v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku z lehoty na podanie žiadosti mestu Malacky o poskytnutie dotácie nad 2 500,- € na poskytovanie ústavnej pohotovostnej služby za rok 2015  2. dotáciu na bežné výdavky v celkovej výške 554 844,59 € z programu 12 Zdravotníctvo za účelom financovania projektu: „Dotácia na poskytnutie ústavnej pohotovostnej služby za rok 2015“, ako projektu mimoriadneho významu na zabezpečenie poskytovania Ústavnej pohotovostnej služby za rok 2015 pre región Záhorie pre mesto Malacky v súlade s § 3 písm. a) a výnimku podľa § 5 ods. 3 Všeobecne záväzného nariadenia Bratislavského samosprávneho kraja č. 6/2015 o poskytovaní dotácií z rozpočtu Bratislavského samosprávneho kraja. |  |